2.12 ฐานะทางการเงินและผลการดำเนินงาน

(ก.) ผู้สอบบัญชีและนโยบายบัญชีที่สำคัญ

  (1) ชื่อ : นายนิรันดร์ ลีลาเมธวัฒน์

       ผู้สอบบัญชีรับอนุญาต เลขที่ 2316

และ/หรือ ชื่อ : นายณรงค์ หลักฐาน

ผู้สอบบัญชีรับอนุญาต เลขที่ 4700

       บริษัท เคพีเอ็มจี ออดิท (ประเทศไทย) จำกัด

       ชั้น 21-22 เอ็มไพร์ ทาวเวอร์

195 ถนนสาทรใต้ แขวงยานนาวา

เขตสาทร กรุงเทพฯ 10120

โทร (662) 6772000

(2) รายงานการตรวจสอบของผู้สอบบัญชีในระยะ 3 ปี ที่ผ่านมา

  ผู้สอบบัญชีได้ให้ความเห็น ในรายงานการตรวจสอบแบบไม่มีเงื่อนไข

(3) สรุปนโยบายการบัญชีที่สำคัญ

  เกณฑ์การวัดค่าในการจัดทำงบการเงิน

นอกจากที่เปิดเผยไว้ในหัวข้ออื่นๆ ในสรุปนโยบายการบัญชีที่สำคัญ และหมายเหตุประกอบงบการเงิน

อื่นๆ เกณฑ์ในการจัดทำงบการเงินใช้ราคาทุนเดิม

การรับรู้รายได้

บริษัทรับรู้รายได้จากการขายสินค้ารับรู้เมื่อบริษัทและบริษัทย่อยได้โอนความเสี่ยงและผลตอบแทนที่เป็น

สาระสำคัญของความเป็นเจ้าของสินค้าให้กับผู้ซื้อแล้ว
รายได้ค่าเช่าและบริการรับรู้ตามเกณฑ์คงค้างที่

กำหนดในสัญญา และรายได้อื่นบันทึกตามเกณฑ์คงค้าง

การรับรู้ค่าใช้จ่าย

บริษัทรับรู้ค่าใช้จ่ายบันทึกตามเกณฑ์คงค้าง

ภาษีเงินได้นิติบุคคล

ภาษีเงินได้นิติบุคคลสำหรับแต่ละปีบันทึกบัญชีตามเกณฑ์คงค้าง โดยคำนวณจากกำไรสุทธิเพื่อเสียภาษี

ประจำปี

เงินสดและรายการเทียบเท่าเงินสด

เงินสดและรายการเทียบเท่าเงินสด ได้แก่ เงินสดในมือและเงินฝากธนาคารทุกประเภท
รวมทั้งเงินฝาก

ประจำทุก 3 เดือน หรือน้อยกว่าซึ่งสุทธิจากเงินฝากธนาคารที่ติดภาระค้ำประกัน

ค่าเผื่อหนี้สงสัยจะสูญ

บริษัทตั้งค่าเผื่อหนี้สงสัยจะสูญ ซึ่งเป็นจำนวนที่คาดว่าจะเรียกเก็บไม่ได้จากลูกหนี้ทั้งสินค้าที่มีอยู่ โดย

พิจารณาจากหลักฐานในการเรียกเก็บเงินจากลูกหนี้เหล่านั้น

สินค้าคงเหลือ

สินค้าคงเหลือ แสดงในราคาทุนถัวเฉลี่ยหรือมูลค่าสุทธิที่จะได้รับที่ต่ำกว่าสำหรับสินค้าสำเร็จรูป และ

ราคาทุนถัวเฉลี่ยสำหรับวัตถุดิบ วัสดุหีบห่อ สารเคมี อะไหล่ และวัสดุโรงงาน

เงิน

ลงทุน

เงินลงทุนได้แก่ เงินลงทุนทั่วไปในหลักทรัพย์ในบริษัทในเครือ แสดงตามวิธีส่วนได้ส่วนเสีย
ยกเว้นเงินลง

  ทุนทั่วไปในหลักทรัพย์ของ Sea Horse Frozen Food (M) SDN.BND
  แสดงในราคาที่คาดว่าจะจำหน่ายได้

ที่ดิน อาคารและอุปกรณ์

ที่ดิน อาคารและอุปกรณ์แสดงในราคาทุน ค่าเสื่อมราคาและรายการตัดบัญชีคำนวณโดยวิธีเส้นตรง

ตามเกณฑ์อายุในการใช้งาน 20 ปี สำหรับค่าปรับปรุงที่ดินและอาคาร 5-10 ปี
สำหรับเครื่องจักรและ

อุปกรณ์ และ 5 ปีสำหรับค่าปรับปรุงอาคาร เครื่องตกแต่งและเครื่องใช้สำนักงาน ยานพาหนะ
และสิทธิ

การเช่าอาคารตัดบัญชีตามอายุของสัญญาเช่า

ทรัพย์สินรอการขาย

ทรัพย์สินรอการขาย ได้แก่ ที่ดินที่อำเภอหาดใหญ่ จำนวน 10 โฉนด เนื้อที่ดิน 2 ไร่ 2 งาน 55.1
ตารางวา

ในปี 2544 และจำนวน 11 โฉนด เนื้อที่ดิน 2 ไร่ 2 งาน 74.4 ตารางวา ในปี 2543
แสดงเป็นราคาทุนหรือ

ราคาประเมินที่ต่ำกว่าราคาประเมินเป็นราคาประเมินจากผู้ประเมินอิสระที่ได้รับอนุมัติโดยที่ประชุมคณะ

กรรมการบริษัทฯ็นฆฆฏโศ๋ฆฏโศฆฏโศฑ

บัญชีที่เป็นเงินตราต่างประเทศ

  บัญชีที่เป็นเงินตราต่างประเทศแปลงค่าเป็นเงินบาท ตามอัตราแลกเปลี่ยน ณ วันที่เกิดรายการ
  สินทรัพย์และหนี้สินที่เป็นเงินตราต่างประเทศคงเหลือ ณ วันสินปี
  แปลงค่าเป็นเงินบาทตามอัตราแลกเปลี่ยน ณ วันนั้น และใช้อัตราแลกเปลี่ยนตามสัญญาแต่ละสัญญา
  ในกรณีที่มีสัญญาซื้อขายเงินตราต่างประเทศล่วงหน้า
  กำไรหรือขาดทุนจากการแปลงค่าแสดงในงบกำไร ขาดทุน

  บริษัทบริหารความเสี่ยงจากอัตราแลกเปลี่ยนเงินตราต่างประเทศโดยวิธีการขายเงินตราต่างประเทศล่วงหน้า
  ทั้งนี้พิจารณาจากสถานการณ์ของอัตราแลกเปลี่ยนในตลาด

กำไรต่อหุ้นขั้นพื้นฐาน

  กำไรต่อหุ้นขั้นพื้นฐาน คำนวณโดยการหารกำไรสุทธิประจำปี ด้วยจำนวนหุ้นที่ออกจำหน่ายแล้ว ณ
  วันสิ้นปี

  (ข.) สรุปฐานะการเงินและผลการดำเนินงานของบริษัท ซีฮอร์ส จำกัด(มหาชน)

ในรอบระยะเวลา 3 ปีที่ผ่านมา สำหรับปีสิ้นสุดวันที่ 31 ธันวาคม 2542 ถึงงวด

สำหรับปี สิ้นสุดวันที่ 31 ธันวาคม 2544

หน่วย : พันบาท      

  --------------------------- --------------- --------------- -------------
                              ปี 2544          ปี 2543          ปี 2542

   รายได้รวม                   787,687         926,573         1,037,720

  ต้นทุนและค่าใช้จ่ายรวม           769,475         872,010         1,069,297

  กำไรสุทธิ                     18,212          54,564          -31,577

  กำไรต่อหุ้น *                  1.01            3.03            -1.75

  จำนวนหุ้น *                   18,000,000      18,000,000      18,000,000

  สินทรัพย์รวม                   480,352         510,800         565,094

  หนี้สินรวม                     318,125         366,785         475,643

  ส่วนของผู้ถือหุ้น                 162,227         144,015         89,451

  มูลค่าตามบัญชี                  9.01            8.00            4.97
  --------------------------- --------------- --------------- -------------

     

      * ใช้วิธีคำนวณตามมาตรฐานการบัญชี ซึ่งใช้วิธีถัวเฉลี่ยน้ำหนัก

      ประวัติการจ่ายเงินปันผลเปรียบเทียบกับกำไรสุทธิในช่วงเวลา 3 ปี

      เปรียบเทียบ เป็นรายหุ้น (บาท )

       2544 2543 2542

      กำไรสุทธิ 1.01 3.03 (1.75)

      มูลค่าตามบัญชี 9.01 8.00 4.97

      เงินปันผล ไม่มี ไม่มี ไม่มี

  หน่วย : พันบาท

-งบกระแสเงินสด

[]

  หน่วย : พันบาท

-งบกระแสเงินสด

[]

[]            

  (ค.) คำอธิบายและการวิเคราะห์ของฝ่ายจัดการ

  - การดำเนินงานที่ผ่านมา

  จากการวิเคราะห์ผลการดำเนินงานในปีที่ผ่านมา พบว่ารายได้หลักของกิจการ ประมาณร้อยละ
  95

เป็นรายได้จากการส่งออก โดยมีสัดส่วนของการส่งออกอาหารทะเลแช่แข็งร้อยละ 77.5
และส่งออกอาหารทะเลกระป๋อง ร้อยละ 22.5 เมื่อพิจารณาเปรียบเทียบระหว่างปี 2544 และ
2543 พบว่ายอดขายลดลงร้อยละ 12 ทั้งนี้เป็นการลดลงในส่วนของอาหารทะแช่แข็งเป็นส่วนใหญ่
โดยมีสาเหตุจากผลกระทบของการชะลอตัวทางเศรษฐกิจของสหรัฐอเมริกาในช่วงกลาง- ปลายปี
2544 ซึ่งส่งผลต่อการฟื้นฟูเศรษฐกิจของกลุ่มประเทศต่าง ๆ

นอกจากนี้ในส่วนของรายได้อื่น ซึ่งเป็นรายได้จากการขายผลพลอยได้ กำไรจากอัตราแลกเปลี่ยน
และรายได้อื่นๆ ของกิจการในปี 2544 ได้ลดลงถึงร้อยละ 57.96 เมื่อเปรียบเทียบกับปี 2543
ทั้งนี้มีสาเหตุมาจากการลดลงของกำไรจากอัตราแลกเปลี่ยน ถึงร้อยละ 48

ทางด้านค่าใช้จ่าย ผลกระทบต่อกำไรของกิจการมาจาก ค่าใช้จ่ายคงที่ คือค่าใช้จ่ายในการบริหาร
โดยค่าใช้จ่ายในการขายและบริหารมีอัตราสูงขึ้นเป็นร้อยละ 16.2 ในปี 2544 และเป็นร้อยละ
14.33 ในปี 2543 ทั้งนี้เพราะเมื่อมียอดขายที่ลดลง
ย่อมส่งผลต่ออัตราส่วนต่อหน่วยของค่าใช้จ่ายที่สูงขึ้น

จากที่กล่าวมาข้างต้น ส่งผลให้ผลประกอบการของกิจการลดลง โดยคิดเป็นอัตราส่วนร้อยละ 2.31
ของรายได้รวม ในปี 2544 ขณะที่มีอัตราส่วนร้อยละ 5.89 ของรายได้รวมในปี 2543

หน่วย : พันบาท

-งบกำไรขาดทุนเปรียบเทียบ

[]

  - ฐานะการเงินของกิจการที่ผ่านมา

หน่วย : พันบาท

-งบดุลเปรียบเทียบ

[]

  จากตารางเปรียบเทียบ พบว่าสินทรัพย์รวมของกิจการลดลงกว่าร้อยละ 5.96
  เมื่อเปรียบเทียบระหว่างปี 2544 และ 2543 ทั้งนี้เป็นผลมาจากการลดลงของสินค้าคงคลัง
  และลูกหนี้การค้า จึงทำให้สินทรัพย์หมุนเวียนของกิจการลดลง 30.65 ล้านบาท
  ทางด้านลูกหนี้การค้า
  กิจการได้จัดตั้งสำรองหนี้สงสัยจะสูญตามสัดส่วนหนี้คงค้างนานอย่างเพียงพอแล้ว
  โดยกิจการมีสัดส่วนหนี้คงค้างที่เกินกำหนดชำระ ณ 31 ธันวาคม 2544 มูลค้า 9.84 ล้านบาท
  แต่ภายในเดือนมกราคม 2545 ก็ได้รับการชำระแล้ว เหลือคงค้างอีกเพียง 0.49 ล้านบาท
  เท่านั้น

  จากตารางสรุปอัตราส่วนทางการเงิน โดยเปรียบเทียบ 3 ปี จะพบว่ากิจการมีสภาพคล่องที่ดีขึ้น
  และในปี 2544 มีระยะเวลาการเก็บหนี้จากลูกหนี้การค้าได้เฉลี่ย 32 วัน
  การชำระหนี้แก่เจ้าหนี้การค้าเฉลี่ย 8 วัน และการหมุนเวียนสินค้า เฉลี่ย 56 วัน
  นอกจากนี้ยังมีความสามารถทำกำไรโดยมีอัตราผลตอบแทนต่อส่วนของเจ้าของร้อยละ 11.23
  ดังตาราง

บริษัท ซีฮอร์ส จำกัด(มหาชน) 2542 2543 2544

อัตราส่วนแสดงความสามารถในการหากำไร (PROFITABILITY RATIO)

  อัตรากำไรขั้นต้น (%) 11.13 18.98 18.97

  อัตรากำไรสุทธิ (%) -3.04 6.26 2.31

  อัตราผลตอบแทนผู้ถือหุ้น (%) -35.3 37.89 11.23

  กำไร(ขาดทุน)ต่อหุ้น -1.75 3.03 1.01

อัตราส่วนหนี้สินต่อส่วนผู้ถือหุ้น (เท่า) 5.32 2.55 1.96

อัตราส่วนความสามารถชำระดอกเบี้ย (เท่า) 0.27 2.67 1.77

  จากตารางเปรียบเทียบงบกระแสเงินสด ณ สิ้นสุดปี 2544
  กิจการมีกระแสเงินสดเพิ่มขึ้นจากกิจกรรมดำเนินงาน โดยมาจากการลดลงของลูกหนี้การค้า
  และสินค้าคงเหลือ
  ทั้งนี้การใช้ไปในกระแสเงินสดจากกิจกรรมลงทุนโดยมากเป็นการใช้ไปเพื่อการปรับปรุง
  และเพิ่มเติม เกี่ยวกับอาคารและเครื่องจักรที่จำเป็นต่อการผลิตและการพัฒนาผลิตภัณฑ์
  ในโรงงานทั้ง 3 แห่งของกิจการ นอกจากนี้ยังมีการใช้ไปของเงินสดในกิจกรรมจัดหาเงิน
  เกี่ยวกับการชำระคืนเงินกู้ระยะยาว จำนวน 18.75 ล้านบาท(ตามสัญญา)

-   ปัจจัยและอิทธิพลหลักที่มีผลต่อการดำเนินงานและฐานะการเงินในอนาคต

  เนื่องจากกิจการประกอบธุรกิจผลิต และ ส่งออก ดังนั้นย่อยมีปัจจัยต่างๆ
  ที่สามารถส่งผลกระทบต่อการดำเนินงาน และฐานะการเงินของกิจการได้ทั้งทางตรงและทางอ้อม
  โดยปัจจัยที่มีอิทธิพลนั้น มีสาเหตุได้จากปัจจัยภายใน และภายนอกดังต่อไปนี้

1.  ปัจจัยภายใน

    -   วัตถุดิบ

  สำหรับกิจการ มีการจัดหาวัตถุดิบจากภายในประเทศเป็นส่วนใหญ่
  ในปีที่ผ่านก็เริ่มมีการแข่งขันกันค่อนข้างมาก ทั้งนี้เนื่องจากผลิตภัณฑ์กุ้งเลี้ยง
  ไม่สามารถส่งออกไปยังตลาดหลักได้ ทั้งนี้เป็นผลจากการก่อวินาศกรรม
  ดังนั้นธุรกิจเริ่มหันมาในผลิตภัณฑ์สัตว์น้ำทะเล ซึ่งแน่นอนว่าเมื่อการแข่งขันในการจัดหาสูงขึ้น
  ย่อมส่งผลกระทบต่อราคาที่จะสูงตามอย่างแน่นอน ประกอบกับวิกฤตการณ์ภัยแล้ง Elnino
  ที่มีผลต่ปริมาณวัตถุดิบในทะเลเช่นกัน

  ดังนั้น ในอนาคตการแข่งขันทางด้านการจัดหาวัตถุดิบที่สูงขึ้น
  ประกอบกับปริมาณที่มีอยู่อย่างจำกัดย่อมทำให้ต้นทุนทางการผลิตสูงขึ้น
  อาจส่งผลต่อผลการดำเนินงานของกิจการได้ แนวทางรองรับของกิจการ
  คือเน้นการจัดซื้อสินค้าที่มีคุณภาพ และจัดส่งเข้าโรงงานอย่างรวดเร็วขึ้น
  เพื่อให้ได้ผลิภัณฑ์ที่มีคุณภาพ เป็นที่ต้องการของลูกค้า
  และจัดต้องจัดหาวัตถุดิบให้ครอบคลุมในพื้นที่ต่างๆ

-   แรงงาน

  โดยส่วนมากปัญหาแรงงานจะเกิดขึ้นจากการเข้าออกบ่อยของแรงงาน
  ทำให้กิจการไม่สามารถพัฒนาฝีมือแรงงานได้อย่างเต็มที่ และก่อให้เกิดต้นทุนเป็นจำนวนมาก
  ดังนั้นแนวทางของกิจการจึงต้องหามาตรการจูงใจใหม่ๆ

2.  ปัจจัยภายนอก

    -   การกีดกันทางการค้า

  เป็นปัญหาที่สำคัญต่อธุรกิจการส่งออก ทั้งนี้การสร้างมาตรการต่างๆ
  หรือการตั้งกำแพงภาษีสำหรับสินค้านำเข้าของประเทศคู่ค้า
  ย่อมส่งผลต่อปริมาณการส่งออก(ยอดขาย)ของกิจการ เช่นการยกเลิกสิทธิพิเศษทางภาษีศุลกากร
  (GPS) สำหรับสินค้าที่ส่งไปยังประเทศนั้น ๆ หรือ มาตรฐานด้านกระบวนการผลิตสินค้าและ
  ล่าสุดการกำหนดให้มีฉลากสินค้าที่ระบุแหล่งกำเนิดสินค้า
  หรือฉลากระบุสินค้าที่มีการตัดแต่งพันธุกรรมเป็นต้น
  ซึ่งมาตรการเหล่านี้นอกจากส่งผลต่อยอดขายของกิจการแล้ว ยังส่งผลต่อต้นทุนการผลิตอีกด้วย

  - อัตราแลกเปลี่ยนที่ผันผวน

  เนื่องจากอัตราแลกเปลี่ยนเป็นตัวกำหนดมูลค่าราคาสินค้า ดังนั้นการที่ค่าเงินในภูมิภาคต่างๆ
  มีความผันผวนหรือ อ่อนตัวไป ย่อมส่งผลกระทบต่อการสั่งซื้อที่อาจชะลอออกไป
  เนื่องจากราคาที่สูงขึ้น และอำนาจการซื้อลดลง
  โดยผลของปัจจัยภายนอกดังกล่าวเป็นสิ่งที่ควบคุมได้ยาก
  ดังนั้นแนวทางของกิจการจึงเป็นการพยายามที่จะพัฒนาสินค้าหรือผลิตภัณฑ์ต่างๆ
  ของกิจการให้เป็นที่ต้องการของตลาดโลก

  - แนวโน้มในอนาคต

บริษัทฯ ยังคงคาดหวังให้เศรษฐกิจทั้งภายในและภายนอกประเทศไม่ถูกผลกระทบในเชิงลบใด ๆ อีก
อันจะส่งผลต่อกิจกรรมการส่งออกที่กิจการไม่สามารถควบคุมได้ ทั้งในด้านตลาด การผลิต
การจัดหาวัตถุดิบ ดังนั้นจึงต้องติดตามสถานการณ์เหล่านี้อย่างใกล้ชิด และจริงจัง ในส่วนของบริษัทฯ
เอง ทางคณะกรรมการก็ได้มีการวางแผนไว้ว่าจะ

ไม่มีการขยายหรือลงทุน ในโครงการขนาดใหญ่ในระยะ 2-3 ปี ข้างหน้า ถึงกระนั้นก็ดีบริษัทฯ
ยังคงให้ความสำคัญกับการพัฒนาความสามารถในการผลิต
โดยการทดแทนเครื่องจักรให้ทันสมัยมากขึ้นเพื่อยกมาตรฐานการผลิตให้แข่งขันกับตลาดโลกได้ตลอดจนการนำระบบบริหารคุณภาพมาตรฐาน
ISO 9000 และ ISO 14000 มาใช้กับกิจการ

นอกจากนี้บริษัทมีแผนงานการพัฒนาผลิตภัณฑ์
ให้ตรงตามความต้องการของผู้บริโภคและสอดคล้องกับแผนงานการขยายตลาดของกิจการอีกด้วย

- การผูกพันที่มีผลกระทบต่อบริษัทฯ

-   ไม่มี